CELEX: 62016CN0185
Language: sk
Date: 2016-03-29 00:00:00
Title: Vec C-185/16 SA: Návrh na zriadenie zabezpečenia pohľadávok súdom, podaný 29. marca 2016 – Yukos Universal Ltd/Európska investičná banka

17.5.2016   
            
            
               SK
            
            
               Úradný vestník Európskej únie
            
            
               C 175/15
            
         Návrh na zriadenie zabezpečenia pohľadávok súdom, podaný 29. marca 2016 – Yukos Universal Ltd/Európska investičná banka
   (Vec C-185/16 SA)
   (2016/C 175/17)
   Jazyk konania: francúzština
   
      Účastníci konania
   
   
      Navrhovateľka: Yukos Universal Ltd (v zastúpení: H. Boularbah, advokát)
   
      Odporkyňa: Európska investičná banka
   
      Návrhy navrhovateľky
   
   
               —
            
            
               nariadiť Európskej investičnej banke, aby poskytla informácie o dôvodoch, sumách a podmienkach pohľadávok, ktoré proti nej má Ruská federácia,
            
         
               —
            
            
               nariadiť, aby bolo v prospech YUL súdom zriadené zabezpečenie týchto pohľadávok voči Európskej investičnej banke, a prinajmenšom všetkých súm, ktoré Európska investičná banka dlží alebo bude dlžná Ruskej federácii v jej postavení ako emitenta dlhopisov upísaných Ruskou federáciou, vrátane úrokov plynúcich z týchto dlhopisov a ich splatenia, v súlade s podmienkami stanovenými v uplatniteľných zmluvách o emisii alebo v prospektoch, a to do výšky 1 690 886 892,20 eura (výška pohľadávky YUL proti Ruskej federácii) spolu s úrokmi, s výhradou revalvácie v priebehu konania,
            
         
               —
            
            
               v každom prípade zaviazať Európsku investičnú banku na náhradu trov konania.